આજના યુગમાં વ્યક્તિના દરેક સંબંધોમાં ખેંચતાણ ચાલ્યા કરે છે. વ્યક્તિને જોઈએ તેવી શાંતિ અને સુખ ક્યાંય મળતા નથી. અત્યારના સમયમાં ઘરમાં પતિ-પત્નીના ઝગડા પણ ખૂબ વધી ગયા છે, જેને કારણે અનેક લગ્નજીવનો ભંગાણને આરે પહોંચી ગયા છે. વ્યસ્ત જીવનશૈલીને કારણે અતિશય કામની અસર તમારા બેડરૂમ જીવન પર પડ્યા વિના રહેતી નથી. સ્પર્ધાત્મક જીવનની સૌથી પહેલી અસર ભાવનાત્મક સંબંધો પર પડતી જોવા મળે છે.